
Tisztelt Képviselő Testület!

A Tolna Megyei Önkormányzat azzal a kéréssel kereste meg Önkormányzatinkat, hogy TOP-1.2.1-16-TL1-2019-00002 azonosítószámú, „Szárazföldön és vízen a Sió mentén IV. ütem” című projekt keretében lefolytatandó közbeszerzési eljárásokhoz kapcsolódóan szükséges lenne egy egyedi közbeszerzési szabályzat elfogadásra Harc Község Önkormányzata Képviselő-testülete részéről.
A közbeszerzési szabályzat célja az, hogy a közbeszerzésekről szóló 2015. évi CXLIII. törvény (továbbiakban: Kbt.) 27.§. (1) bekezdésében foglaltaknak megfelelően a Tolna Megyei Önkormányzat, Simontornya Város Önkormányzata, Harc Község Önkormányzata és Pálfa Község Önkormányzata, mint a Kbt. 5. § (1) bekezdésének c) pontja szerinti ajánlatkérők (továbbiakban: ajánlatkérő) a Kbt. végrehajtása tárgyában kiadott jogszabályokkal összhangban meghatározzák a TOP-1.2.1-16-TL1-2019-00002 azonosítószámú, „Szárazföldön és vízen a Sió mentén IV. ütem” című projekt keretében lefolytatandó közbeszerzési eljárások előkészítésének, lefolytatásának rendjét, ajánlatkérők nevében eljáró, illetve az eljárásba bevont személyek, valamint szervezetek felelősségi körét és a közbeszerzési eljárás dokumentálási rendjét összhangban a vonatkozó jogszabályokkal. 

A fentiekre tekintettel javaslom az alábbi testületi határozat elfogadását.

H a t á r o z a t i   j a v a s l a t:

…/2021. (XI.30.) önkormányzat határozat:

TOP-1.2.1-16-TL1-2019-00002 azonosítószámú, „Szárazföldön és vízen a Sió mentén IV. ütem” című projekt keretében lefolytatandó közbeszerzési eljárásokhoz kapcsolódó egyedi közbeszerzési szabályzat elfogadásáról
Harc Község Önkormányzatának Képviselő-testülete a TOP-1.2.1-16-TL1-2019-00002 azonosítószámú, „Szárazföldön és vízen a Sió mentén IV. ütem” című projekt keretében lefolytatandó közbeszerzési eljárásokhoz kapcsolódó Egyedi Közbeszerzési Szabályzatot elfogadja.

